
COFNOD PENDERFYNIADAU COMISIYNYDD YR HEDDLU A THROSEDDU DE CYMRU
CHWEFROR 2026 - MEHEFIN 2026
	Dyddiad
	Cais am Benderfyniad
	Gwybodaeth Ategol
	Cymeradwywyd / Gwrthodwyd

	2 Chwefror 2026
	Ffocws Dioddefwyr De Cymru – Gwasanaeth i Blant a Phobl Ifanc
	Amlinellu’r sail resymegol wrth wraidd penderfyniad y Gyfarwyddiaeth Cyfiawnder Troseddol a Dioddefwyr i ehangu gwasanaeth aml-drosedd Ffocws Dioddefwyr De Cymru er mwyn rhoi cymorth uniongyrchol i blant a phobl ifanc (dan 18 oed). 
	Cymeradwywyd


	27 Chwefror 2026
	Swyddog Cymorth Cymunedol Cefn Gwlad, Bro Morgannwg
	Swyddog Cymorth Cymunedol sy’n cael ei gyflogi gan awdurdod lleol Bro Morgannwg am gyfnod o 12 mis. Dyma swyddog pwrpasol a fydd yn gwasanaethu cymunedau cefn gwlad ac yn gweithio mewn partneriaeth â Heddlu De Cymru a'r awdurdod lleol. 
	Cymeradwywyd


	22 Mawrth 2026
	Cymorth Buddsoddi Cyfalaf ar gyfer Cymru Ddiogelach - Canolfan Amlasiantaeth Gynaliadwy i Fenywod
	Cyfraniad cyfalaf gan Swyddfa Comisiynydd yr Heddlu a Throseddu tuag at brynu ac ailwampio adeilad parhaol ar gyfer Canolfan Amlasiantaeth i Fenywod Cymru Ddiogelach yng Nghaerdydd.
	Cymeradwywyd


	20 Ebrill 2026
	Gweithredu dull sy’n seiliedig ar le wrth blismona mannau problemus a chyflawni mewn partneriaeth
	Trawsnewid prosesau plismona mannau problemus drwy ddilyn model cynaliadwy sy’n seiliedig ar le ym maes plismona yn y gymdogaeth. Mae hyn yn cynrychioli newid o weithgarwch a ariennir gan grantiau am gyfnod cyfyngedig i ddull ‘busnes fel arfer’ parhaus sy'n gyson â’r Warant Plismona yn y Gymdogaeth. 
	Cymeradwywyd

	28 Ebrill 2026
	Model Atal Trais
	Bwrw ymlaen â'r gwaith o gomisiynu rhaglen ymyrraeth gynnar ar sail tystiolaeth sy'n canolbwyntio ar atal trais, gan ganolbwyntio’n benodol ar atal trais yn erbyn menywod a merched (VAWG).
	Cymeradwywyd 

	28 Ebrill 2026
	3 pholyn lamp â system teledu cylch cyfyng, Llys Catwg, Tonysguboriau
	Mae aelodau o’r gymuned leol wedi codi pryderon am ardal breswyl yn Nhonysguboriau, Rhondda Cynon Taf, i gwmni Beacon Housing a thimau plismona lleol. Mae Comisiynydd yr Heddlu a Throseddu De Cymru wedi cytuno i roi cymorth ariannol er mwyn cyfrannu at y gost o osod 3 chamera teledu cylch cyfyng yn yr ardal. Yn benodol, bydd yn cyfrannu at y gost o osod y polion a fydd yn dal y camerâu hyn. 
	Cymeradwywyd


	28 Ebrill 2026
	Cynllun Peilot Llysgenhadon / Cysylltwyr Cymunedol 
	Nod y cynllun peilot yw gwella ymddiriedaeth, lleihau tensiynau a helpu i atal trais drwy gynorthwyo unigolion dibynadwy yn yr ardal leol i bontio'r bwlch rhwng cymunedau ar yr ymylon, plismona, a gwasanaethau statudol ehangach. 
	Cymeradwywyd

	29 Ebrill 2026
	Cyllid ar gyfer Rhaglen Ymyrraeth i Droseddwyr Stelcio
	Mynd i'r afael â’r bwlch cydnabyddedig o ran rheoli troseddwyr presennol, gan greu cyfle i dargedu ffactorau sylfaenol sy’n sbarduno ymddygiadau stelcio. Mae gan ymyrraeth y potensial i atal sefyllfaoedd rhag gwaethygu, lleihau niwed difrifol a gwella diogelwch a hyder dioddefwyr, yn ogystal ag ychwanegu gwerth at Gyfarfod Amlasiantaethol Asesu Risgiau Stelcio (MASRAM) sy'n cael ei ddatblygu gan Uned Lleihau Niwed Heddlu De Cymru. 
	Cymeradwywyd

	26 Mai 2026
	Cronfa Datblygu Cynhadledd Amlasiantaethol Asesu Risg
	Cefnogi'r gwaith o ddatblygu trefniadau Cynhadledd Amlasiantaethol Asesu Risg (MARAC) ledled ardal Heddlu De Cymru. Mae'r gweithgarwch hwn yn canolbwyntio ar ddatblygu a phrofi dulliau sy'n gwella effeithlonrwydd, yn symleiddio prosesau, ac yn gwella canlyniadau o ran diogelu unigolion y nodwyd mai nhw sy’n wynebu’r risg fwyaf. 
	Cymeradwywyd

	10 Mehefin 2026
	Ymyriadau Chwaraeon Caerdydd 
	Defnyddio cronfeydd wrth gefn a glustnodwyd i ariannu ymateb cyflym wedi'i dargedu i achosion diweddar o drais a throseddau cyllyll ymhlith pobl ifanc ledled Caerdydd am gyfnod penodol. 
	Cymeradwywyd

	25 Mehefin 2026
	Alldro Dros Dro a Symudiadau Arfaethedig mewn Cronfeydd Wrth Gefn 2025/26
	Trosolwg o’r perfformiad yn erbyn y gyllideb refeniw yn ystod y flwyddyn.
	Cymeradwywyd

